पाएं अपने शहर की ताज़ा ख़बरें और फ्री ई-पेपरडाउनलोड करें
झंझारपुर आरएस ओपी थानाध्यक्ष को लॉकडाउन का अनुपालन कराना महंगा पड़ा। दुकान बंद करने के लिए कहने पर दुकानदार व परिजनों ने पुलिस टीम पर जानलेवा हमला किया। हमले में सिपाही विनोद पाल, अवध प्रसाद कुशवाहा, चालक दयाशंकर सिंह के साथ सेवानिवृत्त चौकीदार का पुत्र संजय कुमार पासवान घायल हो गया। जबकि पुलिस टीम के साथ गए एक अन्य चौकीदार रंजीत पासवान को दुकानदार मोहम्मद अली तथा उसके पुत्रों ने पकड़ कर गमछा लगाकर गला दबाने का प्रयास किया।
जिससे वह बेहोश हो गया। प्राथमिकी दर्ज करने के लिए दिए गए आवेदन में कहा गया है कि रंजीत पासवान का घड़ी व पांच सौ रुपये नगद भी छीन लिया गया। घटना आरएस ओपी थाना क्षेत्र के दीप गांव की है। बुधवार शाम जब पुलिस टीम दीप गांव पहुंची तो कपड़े की दुकान खुली हुई थी। जब दुकान बंद करने के लिए कहा गया तो उक्त दुकानदार और उनके पारिवारिक सदस्यों द्वारा पहले बदतमीजी करते हुए गली -गलौज किया गया और फिर इस घटना को अंजाम दिया गया।
ओपी प्रभारी पुरुषोत्तम कुमार के स्वयं के आवेदन पर कपड़ा दुकानदार मोहम्मद अली, मोहम्मद मुर्तजा, मोहम्मद मुस्तफा, मोहम्मद नूरुल, जुलेखा खातून, नसीर पमरिया के साथ 10 अज्ञात लोगों पर प्राथमिकी दर्ज की गई है। दर्ज प्राथमिकी में एपिडेमिक एक्ट, सरकारी कार्य में बाधा डालने, एससी एसटी एक्ट समेत 12 धाराएं लगाई गई है। डीएसपी आशीष आनंद ने कहा कि सरकारी दिशा निर्देश के अनुसार पुलिस काम कर रही है। व्यवधान डालने वालों पर कड़ी कार्रवाई की जाएगी। आपदा का समय है लोगों को सहयोग करना पड़ेगा। जो असामाजिक तत्व है उन पर कड़ी कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn